joelniklaus/EU_Wikipedias huggingface dataset:
Uskollinen puutarhuri

Uskollinen puutarhuri (The Constant Gardener) on vuonna 2005 ensi-iltansa saanut Fernando Meirellesin ohjaama draamaelokuva. Se perustuu John le Carrén samannimiseen romaaniin vuodelta 2001. Elokuvan pääosissa ovat Ralph Fiennes ja Rachel Weisz.

Juoni 
Elokuva kertoo Ison-Britannian diplomaatti Justin Quaylen (Ralph Fiennes) tarinan Keniassa. Tämän vaimo Tessa (Rachel Weisz)  murhataan Turkanajärvellä ja hän lähtee tutkimaan kuoleman syitä. Quaylen elämä on kuitenkin muuttunut jo aiemmin Tessan myötä. Quaylelle paljastuu, että Tessa on ollut Amnestyn aktivisti, jonka toiminta ei miellyttänyt tärkeitä taustavaikuttajia.

Näyttelijät

Tuotanto 
Elokuvaa kuvattiin Keniassa Loiyangalanin kaupungissa sekä Nairobin slummissa Kiberassa. Olosuhteet vaikuttivat suuresti näyttelijöihin ja kuvausryhmään, ja he perustivat säätiön Constant Gardener Trust kehittämään alueen peruskoulutusta. Weisz, Fiennes ja le Carré ovat järjestön suojelijoita.

Vastaanotto 
Uskollinen puutarhuri sai neljä Oscar-ehdokkuutta. Rachel Weisz palkittiin roolistaan parhaan naissivuosan Oscarilla, Golden Globella, SAG-palkinnolla ja parhaan naispääosan BIFA-palkinnolla.

Oscar 
Paras naissivuosa: Rachel Weisz
Ehdokkaana:
Paras sovitettu käsikirjoitus: Jeffrey Caine
Paras leikkaus: Claire Simpson
Paras elokuvamusiikki: Alberto Iglesias

BAFTA 
Paras leikkaus: Claire Simpson
Ehdokkaana:
Paras elokuva
Paras brittiläinen elokuva
Paras miespääosa: Ralph Fiennes
Paras naispääosa: Rachel Weisz
Paras ohjaus: Fernando Meirelles
Paras sovitettu käsikirjoitus: Jeffrey Caine
Paras kuvaus: César Charlone
Paras elokuvamusiikki: Alberto Iglesias
Paras äänitys: Joakim Sundström, Stuart Wilson, Mike Prestwood Smith, Sven Taits

BIFA 
Paras brittiläinen independent-elokuva
Paras miespääosa: Ralph Fiennes
Paras naispääosa: Rachel Weisz
Ehdokkaana:
Paras ohjaus: Fernando Meirelles
Paras käsikirjoitus: Jeffrey Caine 
Paras miessivuosa: Bill Nighy
Paras tekninen suoritus: César Charlone (kuvaus)

Golden Globet 
Paras naissivuosa: Rachel Weisz
Ehdokkaana:
Paras draamaelokuva
Paras ohjaus: Fernando Meirelles

Lähteet 

Vuoden 2005 brittiläiset elokuvat
Brittiläiset draamaelokuvat
Vuoden 2005 saksalaiset elokuvat
Saksalaiset draamaelokuvat
Poliittiset trillerit
Fernando Meirellesin ohjaamat elokuvat
Saksalaiset romaaneihin perustuvat elokuvat
Parhaan naissivuosan Oscar-palkinnon saaneet elokuvat
BAFTA Film Award -palkitut elokuvat
SAG-palkitut elokuvat
Brittiläiset romaaneihin perustuvat elokuvat
Basset artésien normand

Basset artésien normand on ranskalainen ajokoira. Rotu on kaikkialla melko harvinainen muualla kuin kotimaassaan, Suomen kanta on noin 140 yksilöä.

Ulkonäkö 

Basset artésien normand on pitkä ja matala: säkäkorkeus on 26–36 cm. Rotu on melko pitkäkuonoinen ja suurisilmäinen. Korvat ovat isot ja riippuvat. Häntä on pitkä, tyvestä paksu, sapelinmuotoinen, selälle kiertymätön ja korkealle kiinnittynyt. Turkki myötäilee ihoa ja on lyhyttä. Väri on kirjava puna-musta-valkoinen tai kelta-valkoinen.

Luonne ja käyttäytyminen 

Rodun riistavietti on voimakas, mikä koiran omistajan on hyvä muistaa. Se on sosiaalinen ja tulee hyvin toimeen muiden koirien kanssa.

Alkuperä 

Ranskassa havaittiin matalaraajaisten ajokoirien olevan käyttökelpoisia pienten hirvieläinten metsästyksessä. Eri puolilla Ranskaa käytettiin erityyppisiä koiria. Vallankumouksen jälkeen aatelisten suosimat bassetit kävivät vähiin, mutta jalostuskelpoisia yksilöitä kuitenkin löytyi. Rodun määrätietoinen kehittäminen alkoi 1870-luvulla, kun Couteulx de Canteleu vakiinnutti tehokkaan, eturaajoiltaan suoran artoisinbassetti-rodun, kun taas Louis Lane kehitti paljon näyttävämmän, eturaajoiltaan käyrän normandianbassetti-tyypin. Vuonna 1924 nämä kaksi yhdistettiin yhdeksi roduksi, jonka nimeksi tuli basset artésien normand.

Lähteet 
Tapio Eerola: Suomen koirarodut. Tammi 1997.
 Suomen Bassetkerho ry

Viitteet

Aiheesta muualla 
Rotumääritelmä (Suomen Kennelliitto, pdf)

FCI 6 Ajavat ja jäljestävät koirat
Ajokoirat
Ranskalaiset koirarodut
Inkeri (nimi)

Inkeri on suomalainen naisen etunimi.

Inkeri on suomalainen muoto ruotsalaisesta nimestä Inger, joka on peräisin muinaisskandinaavisesta nimestä Ingifridh (nykyinen Ingrid), jonka nimet osat merkitsevät 'Ing-jumalaa' ja 'kaunista'. Nimi on esiintynyt Suomessa jo muinaisaikana, sitä todistavat monet paikannimet, esimerkiksi Inkerinmaa. Kansanvalistusseuran kalenterissa Inkeri oli 1882 ja Suomen almanakassa nimi on ollut vuodesta 1891 lähtien.

Digi- ja väestötietoviraston tietojen mukaan vuoden 2019 loppuun mennessä Inkeri-nimen on saanut 62 074 naista ja muutama mies.

Tunnettuja Inkereitä 

Inkeri Anttila, oikeustieteen professori ja kriminologi, oikeusministeri 1975
Inkeri Elomaa, lääkäri, syövän tutkija ja professori
Inkeri Fält, keihäänheittäjä
Inkeri Harmaja, hovioikeudenneuvos
Inkeri Harri, julkkiskampaaja
Inkeri Kajava, lastenkirjailija
Inkeri Karvonen, kirjailija
Inkeri Kerola, poliitikko
Inkeri Ketola, iskelmälaulaja
Inkeri Kilpinen, näytelmäkirjailija
Inkeri Koskinen, tieteenfilosofi ja yliopistonlehtori
Inkeri Lehtinen, poliitikko
Inkeri Lehtonen (o.s. Talvitie), yleisurheilija ja koripalloilija
Inkeri Leivo, keramiikkataiteilija
Inkeri Luoma-aho, näyttelijä
Inkeri Marjanen, elokuvakäsikirjoittaja
Inkeri Mertanen, näyttelijä
Inkeri Numminen, toimittaja, poliitikko ja tiedotuspäällikkö
Inkeri Pihlaja, kirjailija
Inkeri Pilkama, televisio-ohjaaja
Inkeri Relander, viihdekirjailija
Inkeri Siegberg, Inni Siegberg, taidemaalari
Inkeri Simola-Isaksson, musiikkipedagogi, musiikinopettaja ja musiikkiliikunnan lehtori
Inkeri Suvio, näyttelijä
Inkeri Taube, kirjailija ja suomentaja
Inkeri Toikka, lasitaiteilija
Inkeri Tuomikoski, kirjallisuuden suomentaja
Inkeri Uusmaa, kirjailija
Inkeri Vehmas-Thesslund, kielitieteilijä ja professori
Inkeri Venho, koripalloilija
Inkeri Vikainen, kasvatustieteen professori
Inkeri Virtanen, kansanedustaja
Inkeri Wallenius, ääninäyttelijä

Kuvitteellisia Inkereitä 

 Imatran Inkeri, Imatran kaupungin henkilöitymä; joka kesä valitaan uusi Imatran Inkeri
 Inkeri, tyttö laulussa "Tiu tau tilhi"
 Inkeri, henkilöhahmo Jussi Kukkosen romaanissa Ratavartijan kaunis Inkeri ja samannimisessä elokuvassa

Lähteet

Viitteet 

Etunimet
Teknologinen konvergenssi

Teknologinen konvergenssi tarkoittaa suuntausta, jossa erilliset teknologiat lähestyvät toisiaan ja muuttuvat samankaltaisemmiksi. Ilmiöstä voidaan käyttää myös termiä teknologinen samankaltaistuminen tai teknologinen samaistuminen.

Esimerkiksi tietokoneeseen on sen kehityksen aikana konvergoitunut, yhtynyt mm. laskin (taulukkolaskenta), kirjoituskone (tekstinkäsittely), posti (sähköposti), pankki (maksaminen Internetissä), kirjasto (Internet), pelaaminen (tietokonepelit).

Taloudellisessa yhteydessä voidaan tarkoittaa toimialojen teknologista konvergenssia. Siinä on kyse eri toimialoilla olevien yritysten käyttämien tai tuottamien tuotteiden sekä palveluiden teknologioiden samankaltaistumisesta. 

Talous
Tekniikka

he:התלכדות מדיה
Painelu-puhalluselvytys

Painelu-puhalluselvytyksen (PPE) tarkoituksena on keinotekoisesti ylläpitää elimistön verenkiertoa ja hapen saanti. PPE:llä saadaan aikaiseksi hetkellisesti kohtuullinen verenkierto, mutta tällä ei kuitenkaan saada pidettyä ihmistä loputtomiin "elossa". 

Suositeltava painelu–puhalluselvytysrytmi on 30:2, mutta myös tiheämpää puhallusrytmiä on käytetty. Painelu-puhalluselvytystä aloitettaessa on tarkistettava potilaan hengitysteiden avoimuus ja avattava ne taivuttamalla päätä kevyesti taaksepäin.

PPE on suositeltu tapa elvyttää onnettomuuden uhria, jos uhri ei hengitä. Elvytystä jatketaan, kunnes ammattiapu on paikalla, hengitys palautuu tai elvyttäjän voimat ehtyvät.

Elvytysohjeet 

 Jos henkilö menee elottomaksi, tarkista, onko hän herätettävissä.
 Jos ei, tee hätäilmoitus numeroon 112 ja huuda apua.
 Avaa hengitystiet kohottamalla leuan kärkeä ylöspäin ja tarkista hengitys esimerkiksi kämmenselällä. Jos henkilön hengitys ei ole normaalia, aloita elvytys.
 Aloita paineluelvytys: painele rintalastaa 30 kertaa
 Aloita puhalluselvytys: puhalla ilmaa potilaan keuhkoihin suun kautta kaksi kertaa
 Toista vaiheet 4. ja 5. niin kauan, kunnes hoitohenkilökunta saapuu, potilaan hengitys palautuu normaaliksi tai et jaksa enää elvyttää.

Käytä aikuisen paineluelvytykseen kumpaakin kättä, kämmenet päällekkäin. 1–8-vuotiaan lapsen paineluelvytykseen käytetään yhtä kämmentä. Alle yksivuotiaille käytetään kahta tai kolmea sormea.

Lapsen painelu-puhalluselvytyksessä ennen painelun aloittamista tehdään viiden alkupuhalluksen puhalluselvytys, koska yleisin tajuttomuuden syy lapsilla on henkitorven tukos.

Ohjeet muuttuvat ajan myötä.

Katso myös 
 Ensiapu
 Anne-nukke

Aiheesta muualla 

 Elvytys SPR:n verkkosivuilla.

Ensihoito
Tie vie

Tie vie on suomalaisen rockyhtye Eppu Normaalin kesäkuussa 1982 julkaistu viides studioalbumi. Se merkitsi yhtyeelle musiikillista muutosta ja eräänlaista välivaiheen albumia. Yhtye oli luopunut ns. uuden aallon tyylistä ja albumilla on huomattavaa kosketinsoittimien runsaus ja kitaroiden vähyys. Albumi oli myös ensimmäinen, jolla Mikko Saarela ei toiminut pääsanoittajana, lyriikoista vastasi nyt ja jatkossa ensisijaisesti laulusolisti Martti Syrjä.

Tie vie nousi listaykköseksi kahden viikon ajaksi ja sai kriitikoiltakin huomattavasti paremman vastaanoton kuin edellinen albumi Cocktail Bar. Albumi saavutti 50 000:n myydyn kopion rajan vuonna 2005.

Tietoa kappaleista
Albumin tunnetuin kappale on ”Murheellisten laulujen maa”, joka on saanut paljon radiosoittoa ja muodostunut Suomirockin klassikoksi. Levyllä on useita suomalaisuutta käsitteleviä sanoituksia, joista ”Murheellisten laulujen maa” on yksi. 

Kappaleessa ”Argentiina” lauletaan näennäisesti Argentiinan ja Englannin välisestä jalkapallo-ottelusta, vaikka teksti kertookin Falklandin sodasta. Kappaleessa ”Viihteen kuningas” yhtye on ironinen. Teksti näpäyttää sormille käsitystä, jonka mukaan 1980-luvun alkupuolen rockbändin tulisi laulaa ydinaseista ja muista isoista epäkohdista ollakseen yleisesti hyväksytty. Samaa ironiaa on levyn päätösraidassa ”Terve vaan ja onnea”, jonka keskeisenä teemana on rauhanjuna.

Tyyli ja kansikuva
Albumilla soitetaan muihin Eppu Normaalin levyihin verrattuna runsaasti pianoa ja muita kosketinsoittimia. Niistä vastasi muun muassa Juice Leskinen Slamista ja Hassisen koneesta tuttu Eero "Safka" Pekkonen. Joissakin kappaleissa ei kuulla kitaroita ollenkaan, mikä on yhtyeelle epätavallista. 

Albumin kansikuvana on Martti Syrjän maalaus, jossa poika liottaa jalkojaan Vahantajoessa. Tie vien julkaisu myöhästyi useita viikkoja, koska Syrjä käytti kokemattomuuttaan maalauksessa värejä, joiden kuivumista odotellessa teosta ei pystynyt liikuttamaan kuvattavaksi. Syrjä oppi virheestään ja maalasi kansikuvat jatkossa vesiväreillä.

Kappaleet 
A-puoli

B-puoli

Kokoonpano
Aku Syrjä – rummut
Mikko Nevalainen – basso
Martti Syrjä – laulu
Juha Torvinen – kitara
Mikko Syrjä – kitara, laulu

Vierailijat
Safka – piano, sähköpiano, urut, laulu

Lähteet

Viitteet

Eppu Normaalin albumit
Vuoden 1982 albumit
Seppo Koskinen

Seppo Koskinen voi tarkoittaa seuraavia henkilöitä:

Seppo Koskinen (s. 1950), työoikeuden professori
Sedu Koskinen (s. 1957), ravintoloitsija ja yrittäjä
Konginkankaan kantri

Konginkankaan kantri on jyväskyläläinen musiikki-, teatteri- ja performanssiryhmä.

Tuotantoa

Performanssit 
 "Metsän Voima" Jyväsjärven saari, Jyväskylä (1993) 
 "Kantri Sapiens" Korkeasaaren vanha karhulinna, Helsinki (1994)

Kuvatallenteet 
 "Laura Palmer" musiikkivideo, ohjaus Ismo Virtanen 1991

 "Hauki on kala" musiikkivideo, ohjaus Ismo Virtanen 1992
Esitetty ainakin No-TV:ssä (MTV3) 1993
 "Sauna" musiikkivideo, ohjaus Ismo Virtanen 1993
Esitetty mm. Tampereen elokuvajuhlilla 1993, YLE TV1:ssä "Punaista vaniljaa"-vuoden 1993 parhaat kotimaiset musiikkivideot, Oulun musiikkivideofestivaaleilla 1993 
 "Jääkarhu soitti kerran Afrikkaan" animaatio, ohjaus Ismo Virtanen ja Mariko Härkönen, musiikin tuotanto Aki Vilkamaa, laulaja Rane Rautiainen 1997

Esitetty satunnaisesti YLE TV1:ssä, Voittanut erikoispalkinnon ja napinpainajien palkinnon Tampereen lyhytelokuvajuhlilla 1998.
Englanninkielinen versio "Bear it and grin" (laulajana Billy Carson) pääpalkinto Travelling Rennes Film Festival 1998.

Näyttelijät 
 Marko Konitohtori Utter (ATV)
 Marko Länsiö (RIP)
 Olli Laakso
 Janne Yli-Jaskari
 Olli-Pekka Särkkä
 Ismo Virtanen
 "valomiehet" Aki Vilkamaa (RIP), Arto Repo, Teppo Utter, Erkki Piirainen, Kari Hokkanen, Vesa Utter, Kimmo Parantainen (RIP)

Aiheesta muualla
 http://www.myspace.com/konginkankaankantri 
 https://www.youtube.com/watch?v=ZfZnFz44gaw 

Suomalaiset taiteilijaryhmät
Suomalaiset performanssitaiteilijat
Matheran

Matheran on vuoristolomakylä Maharashtran osavaltiossa Intiassa. Vuonna 2001 kylän väkiluku oli 5 139.

Matheran sijaitsee Länsi-Ghatien vuoristossa Intian länsirannikolla noin 800 metrin korkeudella meren pinnasta. Matkaa Mumbaihin on noin 110 kilometriä ja Puneen noin 120 kilometriä. Kaupunki on brittien luoma lomakohde, jonne paettiin Bombayn kuumia kesäkuukausia ja se on edelleen hyvin suosittu kaupunkilaisten lomakohde. Tänne luonnonkauniin metsäisen ”pöytävuoren” huipulle pääsee vain pienen kapearaiteisen junan avulla. Öisin voi nähdä myös Mumbain valot.

Useat kaupungin rakennuksista ovat brittien aikakaudelta muun muassa vanha kirjasto ja kirkko sekä useat hotelleista. Asukkaita on n. 5000 ja pääasiallinen toimeentulo on turismi. Useat heistä ovat käsivoimin vedettävien rikšojen kuljettajia.

Matheran on Intian ympäristöministeriön päätöksellä (2006) saanut luontoarvoilleen virallisen statuksen (ecosensitive region). Kaupungin metsiköissä asustelee mm. laajat marakattiyhteisöt ja alueen kasvi- ja perhoslajit ovat osin hyvin harvinaisista lajeista koostuvia. Alueen tiikerit metsästettiin sukupuuttoon brittien aikana mutta useissa hotelleissa on edelleen runsaasti intiantiikerin metsästykseen liittyvää aineistoa esillä.

Matheran kupeessa, vuoren rinteiden viidakossa, elää eristäytynyttä elämää myös luontaiskansoihin kuuluvia heimoja, jotka elävät pääasiassa keräilytaloutta mutta näyttäytyvät välillä myös turistikaupungin liepeillä.

Useat valtion päämiehet ovat lomailleet alueella (mm. Yhdysvaltain presidenttejä) ja paikalliset hotellit pitävät näyttävästi esillä hotelleissaan vieraillen valtion päämiesten kuvia.

Lähteet

Aiheesta muualla 

http://deepabhi.tripod.com/matheran.html
http://www.intian.fi/html/junat/vuoristojunat.html

Maharashtran maantiede
Intian kylät
Yleisurheilun maailmanmestaruuskilpailut 1980

Vuoden 1980 yleisurheilun MM-kilpailut järjestettiin Sittardissa Alankomaissa 14.–16. elokuuta 1980. Kisoissa järjestettiin naisten 3 000 metrin juoksu ja 400 metrin aitajuoksu, jotka eivät olleet saman vuoden Moskovan olympialaisten ohjelmassa.

Mitalistit

Naiset

Yleisurheilun maailmanmestaruuskilpailut
Vuoden 1980 yleisurheilu
Alankomaiden yleisurheilu
Yrityskulttuuri

Yrityskulttuurilla tai organisaatiokulttuurilla viitataan yrityksen käyttäytymisnormien, arvojen, toimintatapojen ja muiden vastaavien tekijöiden muodostamaan kokonaisuuteen. Tällaisia tekijöitä voivat olla esimerkiksi tervehtiminen, puhuttelu, virallinen ja epävirallinen hierarkia, johtamistapa, kokouskäytännöt, tiedotuspolitiikka ja monet muut asiat.

Yrityskulttuuri muovautuu pitkän ajan kuluessa ja on jatkuvassa muutoksessa, eikä sitä voida täydellisesti kuvata. Yrityskulttuuria voidaan ohjata jonkin verran virallisilla määräyksillä, arvoilla ja muilla välineillä, mutta merkittävä osa yrityskulttuurista syntyy myös epävirallisten normien kautta.

Yrityskulttuurin tutkimuksessa on todettu muun muassa, että kulttuurin kehittyminen pohjautuu sosiaaliseen vuorovaikutukseen ja yrityksen ja sen työntekijöiden historiaan. Yrityskulttuurin tiedostettu muuttaminen vaatii näin myös sosiaalista vuorovaikutusta; käytännön toimenpiteitä voivat olla muutospuhe ja tarinallisuus (yrityksen tarinan kontrolloitu muodostaminen).

Yrityskulttuurin tutkimuksen historia 

Yritys- tai organisaatiokulttuurin tutkimus tarkastelee organisatorisia symboleita ja merkitysjärjestelmiä. Nämä teoriat pohjautuvat 1980-luvulla Yhdysvalloissa syntyneeseen ongelmaan, kun kansainvälinen kilpailu koventui ja (kansainvälisten) työyhteisöjen oli muututtava paremmin työntekijää motivoiviksi. Edelleen jo 1960-luvulla koulutuksen merkitys oli alkanut kasvaa ja useat koulutetut työntekijät kokivat kuuluvansa entistä vahvemmin omaan ammattikuntaansa (vrt. omaan työnantajaansa). Yhteiskunta myös muuttui nopeasti moniarvoisemmaksi ja perinteisten auktoriteettien merkitys väheni. Tältä pohjalta oli tärkeää luoda yrityksiin vahva kulttuuri, joka sitoutti ja motivoi työntekijöitä.

Monimuotoisen yrityskulttuurin luominen
Organisaatioiden jäsenten kulttuurierot voivat aiheuttaa ristiriitoja. Ristiriidat eivät ole niin yleisiä oikeasti monikulttuurillisissa organisaatioissa. Monikulttuurillinen organisaation luodaan

 monimuotoisuus ja todellinen kaksisuuntainen kommunikaatio
 täydellinen rakenteellinen integraatio, eli ei eroja kulttuurillisten ryhmien välillä
 epävirallinen yhdistäminen, eli poistetaan kulttuuriin liittyvät osallistumisesteet
 kulttuurillisten ennakkoluulojen poistaminen muun muassa keskittymällä ryhmiin ja ennakkoluulojen poistamiseen
 organisationaalinen identiteetti
 minimoi ryhmän sisäiset tavoite ristiriidat.

Lähteet 

Sosiaalipsykologia
Johtaminen
Priscianus

Priscianus Caesariensis, yleisesti pelkkä Priscianus (400-luku, Caesarea, nyk. Cherchell, Algeria) oli roomalainen grammaatikko, joka kirjoitti latinan kielen kieliopin Institutiones grammaticae, yhden kautta aikain merkittävimmistä kieliopeista.

Pricianus syntyi Mauretaniassa, mutta opetti Konstantinopolissa (nyk. Istanbul). Hänen Institutiones grammaticaestaan tuli hänen kuolemaansa seuranneilla vuosisadoilla yleisimmin käytetty teos latinanopetuksessa ja se toimi spekulatiivisen kielitieteen eli modismin perustana keskiajalla.

Lähteet

Roomalaiset grammaatikot
Ahola (Posio)

Ahola on Posion kunnan keskustaajama. Vuoden 2011 lopussa taajamassa oli 1 512 asukasta. Ahola syntyi vähitellen 1900-luvun kuluessa Rovaniemi–Kuusamo-maantien varteen, Kitkan vesistöön kuuluvan Posiojärven itärannalle. Posion kirkonkylä jäi kolmisen kilometriä Aholasta lounaaseen, Taivalkosken suuntaan. 

Aholasta on matkaa Rovaniemelle 132 kilometriä ja Kuusamon keskustaan 59 kilometriä. Ahola sai nimensä Aholan talon ja suvun perusteella. Sukunimenä Ahola on kylässä edelleen yleinen.

Aholassa sijaitsevat päivittäistavara- ja erikoisliikkeiden lisäksi muiden muassa kunnanvirasto, terveyskeskus, lukio, peruskoulu, kirjasto, urheilukenttä, seurakuntatalo ja Pentik Oy:n keramiikkatehdas. Aholan taajamarakenne on hajanainen. Keskeisellä alueella asuin- ja palvelurakennusten välillä on vielä viljelyskäytössäkin säilynyttä maata, jossa porot usein alkutalvesta laiduntavat. Lännempänä Rovaniementien varressa sijaitseva Ahosenniemen 1980-luvulla syntynyt asuinalue liittyy kiinteästi Aholaan, joskin välissä on Posionjärven kapea Peukaloisensalmi.

Lähteet

Aiheesta muualla 
 Posio.fi
 Posiolapland.com

Posion kylät
Suomen kuntakeskukset
Lapin maakunnan taajamat
Ahola

Ahola tarkoittaa seuraavia asioita:

Maantieteellisiä paikkoja

 Ahola, Juhani Ahon ja Venny Soldan-Brofeldtin nykyään museona toimiva asuintalo Järvenpäässä
 Ahola, Posion kunnan keskustaajama
 Ahola, kylä Haapajärvellä
 Ahola, kylä Joutsenossa
 Ahola, kylä Lappajärvellä
 Ahola, kylä Laukaassa
 Ahola, kylä Sallassa.

Ahola-nimisiä henkilöitä

 Aapo Ahola (s. 1999), jääkiekkoilija
 Aarne Ahola (1910–1994), Mannerheim-ristin ritari
 Aleksanteri Ahola (s. 1995), koripalloilija
 Aleksanteri Ahola-Valo (1900–1997), monialainen taiteilija
 Annukka Ahola (s. 1955), säveltäjä ja oopperalaulaja
 Ari Ahola (s. 1949), kirjailija
 Armi Ahola (s. 1968), pesäpalloilija ja pelinjohtaja
 Arvo Ahola (1908–1998), Mannerheim-ristin ritari
 Asmo Ahola (s. 1964), kestävyysjuoksija
 Auri Ahola (s. 1984), balettitanssija ja saamelaiskulttuurin läänintaiteilija
 Eero Ahola (s. 1940), päätoimittaja, Karprint Oy:n hallituksen puheenjohtaja
 Eero Ahola (s. 1999), kuulantyöntäjä ja kiekonheittäjä
 Eira Ahola (1910–1982), tekstiilitaiteilija
 Erkki Ahola (1922–2017), vuorineuvos, Valion pääjohtaja
 Harri Ahola (s. 1968), jääkiekkovalmentaja
 Hilkka-Liisa Ahola (1920–2009), keramiikkataiteilija
 Inga Sulin-Ahola (s. 1945), näyttelijä ja laulaja
 Janne Ahola (s. 1969), iskelmäsanoittaja
 Janne Ahola (s. 1987), jalkapalloilija
 Jari Ahola (s. 1976), näyttelijä ja laulaja
 Jarkko Ahola (s. 1977), Teräsbetonin, Northern Kingsin ja AHOLA-yhtyeen laulaja 
 Jenni Ahola (s. 1976), malli
 Jouko Ahola (s. 1970), voimamies ja näyttelijä
 Jussi Ahola (s. 1940), teollinen muotoilija
 Kalle Ahola (s. 1972), Don Huonot -yhtyeen laulaja
 Kari Ahola (1953–2015), televisiokuvaaja
 Keijo Ahola, Timo Jämsen (1942–2012), rocklaulaja ja kitaristi
 Laura Ahola (s. 1989), pika- ja aitajuoksija
 Matti Ahola (s. 1943), kenraaliluutnantti
 Mika Ahola (s. 1974), endurokuljettaja
 Mikko Ahola (s. 1979), korkeushyppääjä
 Outi Ahola, Outi Popp (s. 1957), radio- ja televisiotoimittaja, kirjailija ja sanomalehtikolumnisti 
 Pentti Ahola (1919–1972), arkkitehti
 Pentti T. Ahola (1912–1978), merikapteeni, yrittäjä ja yritysjohtaja, kauppaneuvos
 Peter Ahola (s. 1968), jääkiekkoilija
 Petra Ahola (s. 1983), näyttelijä
 Roland Ahola (s. 1947), koripalloilija
 Sami Ahola (s. 1968), pesäpalloilija
 Santeri Ahola (s. 1992), jalkapalloilija
 Simbri Ahola (1894–1967), Posti- ja lennätinlaitoksen pääjohtaja 1943–1962
 Suvi Ahola (s. 1959), toimittaja ja kirjallisuuskriitikko
 Sylvester Ahola (1902–1995), amerikansuomalainen trumpetisti
 Teija-Tuulia Ahola (s. 1963), kuvataiteilija
 Tommi Ahola (s. 1980), salibandyn pelaaja
 Topias Ahola (s. 1996), suunnistaja
 Urpo Ahola (1905–1970), näytelmäkirjailija
 Wilho Ahola (1877–1956), vakuutusneuvos
 Väinö Kristian Ahola (1894–1965), metsänhoitaja, ylitarkastaja, metsäneuvos

Muita merkityksiä 

 Ahola, suomalainen rock-yhtye
 Ahola Transport, suomalainen kuljetusyhtiö First North -listalla

Luettelot henkilöistä sukunimen mukaan
Ajopeli

Ajopelit ovat videopelejä, jossa pelaaja ajaa autoa, moottoripyörää, venettä tai muuta kulkuvälinettä. Usein kriteerinä on jonkin tietyn reitin (radan) suorittaminen mahdollisimman nopeasti tai kilpailun voittaminen muita pelaajia tai tekoälyä vastaan. 

Esimerkkejä:

 Colin McRae Rallyssa ajetaan rallin sääntöjen mukaan kelloa vastaan.
 Gran Turismo -sarjan peleissä on tarkoitus ajaa rataa ympäri ja voittaa. Peleissä voi myös virittää autoa, jotta voittaisi helpommin, mutta joihinkin kisoihin on tehorajoitus. Pidemmissä endurance-kisoissa, jotka saattavat kestää jopa tunnin, renkaat voivat kulua, jolloin täytyy käydä varikolla.
 Need for Speed -peleissä on tarkoitus ajaa kisoja maanteillä ja kaupungeissa. Sarjan uudemmissa osissa autoja voi viritellä ja peliympäristö on vapaa, yhtenäinen alue.
 Burnout-peleissä on tarkoitus on esimerkiksi suorittaa tehtäviä, aiheuttaa mahdollisimman paljon vahinkoa ja ajaa rata läpi muita nopeammin.
 Flatout-sarjan peleissä ajetaan romurallia.
 Mario Kartissa pelataan aina mikroautoilla ja kahdessa pelissä (Mario Kart Wii ja Mario Kart 8) mopoilla, ja yritetään ennen muita päästä maaliin.

Historia 
Atarin vuonna  julkaisema kolikkopeli Gran Trak 10 on lajityypin ensimmäisiä pelejä. Myös Tomohiro Nishikadon Speed Race julkaistiin samana vuonna. Edeltävänä vuonna Atari julkaisi Space Race -kolikkopelin, jossa kaksi pelaajaa kilpailee avaruusaluksilla väistellen asteroideja.

Yū Suzukin Out Run (1986) voitti Golden Joystick Awards -palkinnon vuoden pelinä. Ensimmäinen Test Drive -sarjan peli julkaistiin vuonna 1987.

PlayStationille julkaistun Gran Turismo -sarjan ensimmäistä osaa pidetään yhtenä aikansa realistisimmista ajopeleistä. Peli on myös konsolin parhaiten myynyt videopeli.

Ajopelien osa-alue on realismia tavoittelevat simulaatiopelit ja ajosimulaattorit.

Tunnettuja pelejä

Ralli 
 Colin McRae Rally
 Richard Burns Rally
 World Rally Championship (pelisarja)

Formula 1 
 Formula 1 (videopelisarja)
 Geoff Crammond’s Grand Prix
 Grand Prix Legends

Vakioautot 
 GTR - FIA GT Racing Game
 GTR 2 - FIA GT Racing Game
 Race 07 - The Official WTCC Game

Rata-autot 
 Assetto Corsa
 Automobilista
 Forza
 Gran Turismo
 iRacing
 Project CARS
 RaceRoom Racing Experience
 rFactor
 rFactor 2

Muut 
 Burnout (pelisarja)
 FlatOut (pelisarja)
 Need for Speed
 Ridge Racer
 Test Drive
 Hill Climb Racing
 Euro Truck Simulator 2

Lähteet

Aiheesta muualla 

Videopelien lajityypit
Africa (provinssi)

Africa (), myöhemmin Africa Vetus (”Vanha Africa”, ), oli Rooman valtakunnan provinssi, joka sijaitsi Pohjois-Afrikassa ja vastasi osapuilleen nykyisen Tunisian aluetta sekä osaa Libyan rannikosta. Provinssin mukaan sai myöhemmin nimensä koko Afrikan manner.

Maantiede 

African provinssi käsitti alueen Pohjois-Afrikassa Välimeren rannikolla. Sen alue vastasi aiempaa Karthagon valtakunnan aluetta. Nykyisin alue jakautuu Tunisian ja Libyan valtioiden alueille. Provinssin hallinnollinen keskus oli Utica.

Kaupunkeja 

African roomalaisaikaisia kaupunkeja olivat muun muassa:

 Acholla
 Arae Philaenorum
 Assuras
 Cirta
 Clupea
 Curubis
 Girba
 Hadrumetum
 Hippo Diarrhytus
 Hippo Regius
 Karthago (Carthago)
 Leptis Magna
 Madaura
 Neapolis
 Oea
 Ruspina
 Sabratha
 Sicca
 Tacape
 Thamugadi
 Thapsus
 Thelepte
 Theveste
 Utica
 Zama

Historia 

African provinssi perustettiin vuonna 146 eaa. kolmannen puunilaissodan jälkeen, kun Rooma valtasi Karthagon silloiset alueet. Provinssi muodostettiin kyseisistä alueista. Sen johtoon tuli prokonsuli. Keisariajalla Africa luettiin senaatin provinsseihin.

Thapsuksen taistelun jälkeen vuonna 46/45 eaa. provinssin nimeksi tuli Africa Vetus (”Vanha Africa”), kun sen rinnalle perustettiin Julius Caesarin valtaamasta Numidiasta tehty Africa Nova (”Uusi Africa”). Ne yhdistettiin Augustuksen aikana noin vuonna 27 eaa. uudeksi provinssiksi nimeltä Africa Proconsularis, johon kuului siis myös Numidia.

Myöhemmän Rooman valtakunnan aikana alueen provinsseissa tapahtui paljon muutoksia. Tärkeimmät provinsseissa tapahtuneet muutokset alueella olivat:

Alue pysyi valtakunnan osana siihen asti, kunnes vandaalit valtasivat ne 400-luvulla. Vuonna 533 keisari Justinianus lähetti sotapäällikkö Belisariuksen valtaamaan Afrikan pohjoisrannikon takaisin valtakunnalle. Tämän jälkeen alueesta muodostui Afrikan eksarkaatti, joka kuului Rooman valtakuntaan aina 600-luvulla tapahtuneisiin muslimien valloituksiin saakka.

Lähteet

Aiheesta muualla 

Africa
Rooman provinssit
Alpes Cottiae

Alpes Cottiae () oli Rooman valtakunnan provinssi, joka sijaitsi Alpeilla nykyisen Italian luoteisosassa.

Maantiede 

Alpes Cottiaen provinssi oli yksi neljästä pienestä provinssista (muut olivat Alpes Graiae, Alpes Maritimae ja Alpes Poeninae) jotka sijaitsivat Alpeilla nykyisten Ranskan ja Italian rajalla. Näistä Alpes Cottiae käsitti alueen siitä nimensä saaneilla Kottisilla Alpeilla. Provinssin hallinnollinen keskus oli Segusio (nykyinen Susa).

Kaupunkeja 

Alpes Cottiaen roomalaisaikaisia kaupunkeja ja muita asutuksia olivat muun muassa:

 Ad Duodecimum
 Ad Fines
 Ad Martes Ultor
 Brigantium
 Caesao eli Goesao

 Mons Matronae
 Ocelum
 Scincomagus eli Excingomagus
 Segusio
 Venausio

Historia 

Alpes Cottiaen alue tuli Rooman valtaan vuonna 15–14 eaa. Sen hallitsijaksi jätettiin paikallinen ligurialaisten kuningas Cottius, josta alue on saanut nimensä. Cottius ja hänen poikansa Cottius II hallitsivat aluetta Rooman alaisina kuninkaina. Alueesta tehtiin Rooman provinssi Cottius II:n kuoleman jälkeen keisari Neron aikana vuonna 64/65. Provinssin tärkein tehtävä oli turvata Alppien läpi johtavien solien kautta kulkeva liikenne. Provinssien jaossa Alpes Cottiae luettiin keisarin provinsseihin. Provinssi oli olemassa tämän jälkeen koko Rooman myöhemmän historian ajan, ja näin muun muassa keisari Trajanuksen kauden lopussa vuonna 117 Rooman ollessa laajimmillaan.

Vuosina 293–395 provinssi kuului Italian diokeesiin. Sen aluetta muutettiin niin, että se käsitti vain Alppien itäpuolta, mutta sitä laajennettiin muissa suunnissa. Siihen liitettiin muun muassa Ligurian alue. 300-luvulla provinssi kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului nyt Italia et African prefektuuriin ja Italia Annonarian diokeesiin.

Tärkeimmät provinsseissa tapahtuneet muutokset alueella olivat:

Lähteet 

Roomalainen Italia
Rooman provinssit
Eskolanmäen koulu

Eskolanmäen koulu on yhtenäiskoulu Eskolanmäen kaupunginosassa Kouvolassa. Koulussa opiskelee noin 550 oppilasta, joista alakoulussa on noin 250.  Koulun rehtorina toimii Teija Toppila-Mörsky ja apulaisrehtorina Mikko Rajasaari. Yläkoulussa on mahdollisuus hakeutua luonnontieteiden (Hitech) tai ilmaisutaidon erikoislinjalle. Vuonna 2016 koulussa oli 575 oppilasta. Koulu on yksi Kouvolan suurimmista peruskouluista. Alaluokilla 1-6 on kaksi rinnakkaisluokkaa ja yläluokilla rinnakkaisryhmiä on 4-5. Pienryhmiä on 3-5, 6-7 ja 8-9- luokilla, sekä Kylänkoululla olevat joustavan perusopetuksen ryhmät. 

Kouvolan kaupungin uuden kouluverkkosuunnitelman mukaan Eskolanmäkeen tulee uusi koulurakennus tai nykyistä yksikerroksista rakennusta laajennetaan. Lakkautettavan Vahteron koulun oppilaat siirtyvät samalla uuteen Eskolanmäen yhtenäiskouluun.

Historia 
Koulu rakennettiin kahdessa vaiheessa 1977-1978, jolloin ala-aste valmistui ensin. Koulu perustui Kankaron ala-asteesta ja Eskolanmäen yläasteesta, joka oli alun perin tyttölyseo. Oppilaita oli aluksi jopa 750 ja opettajia 35. 1979 pidettiin Lääninhallituksen koulutarkastus, jolloin koulu todettiin erinomaiseksi ja opetusvälineistö erinomaisen hyväksi.

1980-luvulla tietokoneet tulivat kouluun, jolloin niitä käytettiin tekstinkäsittelyyn ja ohjelmoinnin alkeisiin. Tällöin käytössä olivat tasokurssit, jossa oppilaat jaettiin esimerkiksi kolmen taitotason ryhmiin.

1990-luvulla lama näkyi myös Eskolanmäen koulussa. Opetusryhmien kokoa kasvatettiin ja luokat kävivät ahtaiksi. Tosin uuden opetussuunnitelman ansiosta Eskolanmäen koulussa järjestettiin erilaisia teemapäiviä. 1993 perustettiin vanhenpainryhmä lisäämään koulun ja vanhempien yhteistyötä. 1990-luvulla alkoivat myös valinnaiskurssit. Vuonna 1995 Eskolanmäen yläaste valittiin vuoden kouluksi. Perustelut tälle olivat suuntautuminen ulos yhteiskuntaan sekä raikas uudistusmieli. Samoihin aikoihin aloitettiin Hitech- linja, joka painottaa opiskelussa englantia ja luonnontieteitä.

2001 ylä- ja ala-asteet yhdistyivät yhteinäiskouluksi, kun Teija Toppila-Mörsky aloitti rehtorina. Koulussa toimivat nykyään luokat 1-9, sekä esiopetus vuodesta 2013 lähtien.

Vuosina 2009-2010 koulurakennus peruskorjattiin, jonka aikana yläluokat opiskelivat Haanojan haalin hiekkakentälle sijoitetuissa parakeissa ja alaluokat sijoitettiin muun muassa Tornionmäen ja Mansikka-ahon kouluihin. Tällöin vesikaton vuodot ja sisäilmaongelmat korjattiin. Peruskorjauksen yhteydessä myös luokkien opetustekniikka nykyaikaistettiin.

Lähteet

Aiheesta muualla
Koulun kotisivut

Kouvolan peruskoulut
Roni Tran

Trong Binh Tran (; s. 1987), taiteilijanimeltään Roni Tran, on vietnamilaislähtöinen Hyvinkäällä asuva R&B-laulaja. Laulajana hän käyttää taiteilijanimenään etunimestään "suomennettua" muotoa Roni. Hän on asunut Suomessa nelikuukautisesta lähtien.

Tran oli mukana vuonna 2005 Idols-kilpailun toisen tuotantokauden seitsemän finalistin joukossa, mutta putosi toisena Pauliina Kumpulaisen jälkeen. 

Tran valittiin Suomen ensimmäiseksi Vuoden vietnamilaiseksi 2005. Vuonna 2006 hän sai levytyssopimuksen Sony BMG:n kanssa. Ensimmäinen single oli nimeltään "Don't Wanna Be Alone". Ronin esikoisalbumi Since 1987 ilmestyi 17. toukokuuta, mutta jäi myynnillisesti pettymykseksi pudoten Top 40 -listalta kolmessa viikossa. Levyn toinen single oli nimeltään "Call Me".

Tran on ollut laulamassa myös Euroopan ulkopuolella. 2. heinäkuuta 2006 hänellä oli esiintyminen Yhdysvalloissa, Atlantassa järjestetyssä konserttisarjassa. Vietnamilainen organisaatio järjesti konserttisarjan nimeltä Paris by Night. Konserttisarjaa on järjestetty kahdenkymmenen vuoden ajan muutaman kerran vuodessa yleensä Yhdysvalloissa, Kanadassa ja Pariisissa.

Tran harrastaa myös jalkapalloilua ja hän pelasi kaudella 2005 Hyvinkään Palloseuran edustusjoukkueessa. Kaudella 2005 Tran teki debyyttinsä 24. syyskuuta 2005 kauden viimeisessä ottelussa HyPS-KontU. Edustusjalkapalloilu väistyi kuitenkin joksikin aikaa laulamisen tieltä. Vuonna 2008 hän palasi takaisin HyPS:n edustusjoukkueen hyökkääjäksi ja myöhemmin hän on edustanut myös Atletico Malmia.

Tran on esiintynyt Helsingin kaupunginteatterin musikaalissa High School Musical, jota esitettiin ensimmäisen kerran Linnanmäen Peacock-teatterissa syksyn 2008 ajan ja vuonna 2009 Savoy-teatterissa. Musikaalissa hän esitti Zekeä.

Tran osallistui Suomen Euroviisukarsintojen (2009/2010) avoimeen kilpailuun kappaleella "Star Power".

Tran valittiin vuonna 2013 Tres!-poikayhtyeen laulajaksi. Yhtyeessä vaikuttaa myös toinen laulaja Masa ja räppäri Nicolas. Yhtyeeltä on ilmestynyt single "Liput Muttei Daamii".

2010-luvulla Tran on tehnyt yhteistyötä muun muassa Winning Team -EDM-ryhmän ja Pikku G:n kanssa. Tran teki kokonaisen albumin tuottaja Henri Lanzin kanssa, mutta sitä ei kuitenkaan koskaan julkaistu. Levyltä vuoti kuitenkin internetiin kappale "Broken Yet Holding On", joka on kerännyt jo lähes 35 miljoonaa näyttökertaa (keväällä 2020).

Tran esiintyy Roni Tran & F.Y.T. -yhtyeessä, jolle hän myös kirjoittaa omaa musiikkia.

Lähteet

Aiheesta muualla
 Virallinen kotisivu
 
 
 High School Musical

Suomen Idols
Suomalaiset poplaulajat
Vuonna 1987 syntyneet
Elävät henkilöt
Bulgur

Bulgur tai bulgurvehnä on vehnästä valmistettuja suurimoita. Bulguria valmistetaan muun muassa Turkissa eteläisessä Anatoliassa, Syyriassa, Pohjois-Irakissa, Libanonissa, Palestiinassa ja Israelissa. Bulguria käyttävät muun muassa turkkilainen ja muut Välimeren alueen keittiöt sekä Pohjois-Afrikan ja Lähi-idän kansat. Bulgurin käyttö on levinnyt siirtolaisten mukana Eurooppaan ja Amerikkaan, joissa bulgurista on tullut trendikäs vaihtoehto riisille ja lyhyelle pastalle.

Bulgur tarkoittaa sananmukaisesti murskattua vehnää, mutta sen valmistusprosessi on monimutkaisempi kuin tavallisen murskatun vehnän: jyvät esikeitetään ja kuivataan tai paahdetaan. Bulguria voidaan käyttää kuskusin ja riisin tapaan. Se on libanonilaisen tabouleh-salaatin ja kibbehin oleellinen raaka-aine.

Bulguria on eri karkeusasteita, kuten
 kokonainen bulgur
 karkea bulgur
 keskikarkea bulgur
 hieno bulgur

Bulgur sisältää enemmän mineraaleja ja vitamiineja, esimerkiksi B-vitamiineja, K-vitamiineja, fosforia, rautaa, mangaania ja proteiinia, kuin vaihtoehtoiset elintarvikkeet  riisi, pasta tai kuskus. Suuren ravintopitoisuutensa ansiosta bulgur on suositeltava vaihtoehto terveellistä tai kasvisruokavaliota noudattaville.

Historia
Raamatussa mainitaan bulgur nimellä arisah. On viitteitä, että bulguria olisi Babyloniassa keitetty jo neljätuhatta vuotta sitten sekä Egyptissä ja historiallisessa Palestiinassa ainakin vuonna 1000 eaa.

Kirjallisuus 
Bulgur, ABIGEM (EU-Turkish Business Center), 2006.

Lähteet

Ruoka-ainekset
Viljatuotteet
Lähi-idän keittiö
Turkkilainen keittiö
Azerbaidžanin keittiö
Seulonnan keskeiset artikkelit
Pettu

Pettu tarkoittaa ravinnoksi käytettävää männyn jälsi- ja nilakerrosta. Petusta valmistetaan pettujauhoja, joilla voidaan leipää leivottaessa korvata osa ruisjauhoista. Pettumännyn on oltava vähintään viidenkymmenen vuoden ikäinen ja mieluiten ohut- ja sileäkuorinen oksaton puu. Männyn nila irtoaa parhaiten niin sanottuna nila-aikana eli toukokuun loppupuolelta heinäkuun alkuun. Ennen jauhamista pettuliinat on esikäsiteltävä, eli ne paahdetaan tai keitetään haitallisten aineiden (parkkiaineiden, hartsien, vahojen, terpeenien, ligniinien) poistamiseksi tai vähentämiseksi.

Pettuleipää eli pettua eli petäjäistä on Suomessa syöty hätäravintona, kun ruoasta on ollut puutetta, erityisesti suurten kuolonvuosien aikana 1690-luvulla, suurten nälkävuosien aikana 1860-luvulla ja viimeksi vuoden 1918 sisällissodan aikana. Nykyään petun arvostus on kohonnut, sillä pettu sisältää esimerkiksi paljon ravintokuitua.

Pettujauhossa on enemmän rautaa- ja sinkkiä kuin ruisjauhossa mutta myös enemmän haitallista alumiinia. Pettujauho sisältää 25 prosenttia ruisjauhon energiasisällöstä. Kilo pettujauhoja tyydyttää ihmisen päivittäisen B1- ja B2- sekä C-vitamiinin tarpeen, mutta liiallinen pettuleivän nauttiminen on terveydelle vaarallista. Pettuleipä voi aiheuttaa esimerkiksi vatsan turpoamista sekä elimistön neste- ja suolatasapainon häiriöitä.

Katso myös 
 Silkko

Lähteet

Aiheesta muualla 
 Hätäleipä, Tietosanakirja osa 3, palsta 757–759, Tietosanakirja Osakeyhtiö 1911
 Arktiset aromit: Pettu

Suomalaiset leivät
Suomalainen keittiö
Seulonnan keskeiset artikkelit
Elintarvikkeet
Luettelo Suomen hautausmaista

Suomessa on noin tuhat hautausmaata.

Suomen hautausmaita

Lähteet

Viitteet

Aiheesta muualla 

hautausmaat
Ice Age

Ice Age – jäätikön sankarit on vuonna 2002 valmistunut yhdysvaltalainen tietokoneanimaatioelokuva, jossa juro mammutti Manfred, hölmö laiskiainen Sid ja kiero sapelihammaskissa Diego yrittävät toimittaa pienen ihmislapsen takaisin heimonsa pariin. Elokuvassa seurataan seurueen matkaa pohjoiseen, jossa etsitään ihmisheimoa. Diego kuitenkin yrittää saada yksinäisestä Manfredista ruokaa laumalleen ja tarjota lapsen tapettavaksi lauman johtajalle, Sotolle. Elokuva kertoo ystävyydestä, toisten auttamisesta ja välittämisestä.

Tarinassa vilahtaa myös usein huono-onninen maaorava Jyrsis (), joka yrittää piilottaa tammenterhoa ja onnistuu joka kerta hukkaamaan sen. Orava ei kuitenkaan ole lasta kuljettavan eläinlauman mukana, eikä vaikuta sen kulkuun.

Henkilöhahmot

Diego
Diego on sapelihammastiikeri, joka on jokseenkin vakava ja välillä ärjy, sekä äärimmäisen ovela, mutta pohjmmiltaan melko koominen  ja rakastava hahmo. Rohkeudestaan huolimatta Diego pelkää vettä. Suomalaisena äänenä on Santeri Kinnunen.

Manfred
Manfred on iso ja tahdonvoimainen, mutta yksinäisyyteen hakeutuva mammutti, myös tavallaan tiukka, ja komenteleva, ja toimii aivan kuten laumanjohtaja. Hän on pohjimmiltaan ystävällinen ja uhrautuva, ja hän tulee useaan otteeseen tarpeeseen. Sid keksii hänelle lempinimen Manu (engl. Manny), joksi häntä kutsutaan siitä eteenpäin. Suomalaisena äänenä on Antti Pääkkönen.

Sid
Sid edustaa laiskiaisten uneliasta, vähän hölmöä, ja sinnikästä sukua. Sid on elokuvien useissa tilanteissa ”pelle”, jota kohtalo kolhii. Suomalaisena äänenä on Antti L. J. Pääkkönen.

Jyrsis
Jyrsis on kummankin elokuvan alussa ilmestyvä sapelihammasorava, ja hänen ainainen tammenterhon jahtaamisensa aiheuttaa toistuvasti hauskoja tilanteita. Jyrsis on hahmo, joka herättää katselijoissa sääliä ja iloa, sillä mikään mahti maailmassa ei voi estää pientä oravaa yrittämästä saada tammenterhoa itselleen. Jyrsiksestä on tehty myös kaksi omaa lyhytelokuvaa Gone Nutty ja No Time For Nuts.

Ääninäyttelijät 

Suomenkielisen version on kääntänyt Arja Meski ja ohjannut Heikki Lehtosaari.

Lähteet

Ice Age -elokuvat
Vuoden 2002 yhdysvaltalaiset elokuvat
Carlos Saldanhan ohjaamat elokuvat
Seulonnan keskeiset artikkelit
Poliisipäällikkö Mannion

Poliisipäällikkö Mannion () on yhdysvaltalainen television rikos- ja draamasarja, joka seuraa Washington D.C.:n poliisipiirin, Metropolitan Police Departmentin päällikön Jack Mannionin työ- ja yksityiselämää. Sarjan inspiraation lähteinä ovat olleet sarjan toisen luojan, entisen New Yorkin apulaispoliisipäällikkö Jack Maplen, omat kokemukset. Suomessa sarjaa esitti MTV3 vuonna 2006. Sarja on kuvattu pääasiassa Los Angelesissa, lukuun ottamatta eräitä Washington D.C.:ssä kuvattuja kohtauksia.

Rooleissa

Lähteet

Aiheesta muualla
 

Yhdysvaltalaiset rikossarjat
CBS:n televisio-ohjelmat
2000-vuosikymmenen televisiosarjat
Banja Luka

Banja Luka (kyrillisillä aakkosilla Бања Лука) on Bosnia ja Hertsegovinan toiseksi suurin kaupunki ja liittovaltion toisen puolikkaan Serbitasavallan pääkaupunki, kun maaliskuuhun 2009 saakka virallinen pääkaupunki oli Sarajevo. Kaupunki sijaitsee Vrbas- ja Vrbanjajokien yhtymäkohdassa maan pohjoisosassa. Banja Lukasta on tieyhteydet Sarajevoon, Jajceen ja Zagrebiin.

Vehreydestään tunnetussa Banja Lukassa sijaitsee muun muassa Serbitasavallan parlamentti ja yliopisto. Vuoden 2013 väestönlaskennassa kaupungin asukasluku oli noin 135 500 ja koko kunnan noin 184 800.
Lähellä kaupunkia on Krupa na Vrbasu -jokirotko, jossa on mahdollisuus harrastaa koskenlaskua.

Katso myös 

 Banja Lukan taistelu 1737

Lähteet

Aiheesta muualla 

Bosnia ja Hertsegovinan kaupungit
Guido van Rossum

Guido van Rossum on Alankomaista kotoisin oleva ohjelmistosuunnittelija, joka kehitti Python-ohjelmointikielen.

Rossum suoritti akateemisen loppututkinnon Amsterdamin yliopistosta vuonna 1982 ja työskenteli sen jälkeen useissa tutkimuslaitoksissa Hollannissa ja Yhdysvalloissa. Joulukuussa 2005 hän aloitti työt Google-yhtiössä.

Aiheesta muualla 

 Rossumin kotisivu 
 Rossumin blogi  

Ohjelmoijat
Alankomaalaiset henkilöt
Python
Googlen henkilöstö
Syntymävuosi puuttuu
Elävät henkilöt
Muodon vuoksi

Muodon vuoksi () on Ryan Murphyn luoma ja FX-kanavan esittämä yhdysvaltalainen draamasarja, jossa seurataan kahden plastiikkakirurgin, Christian Troyn ja Sean McNamaran, elämää töissä ja töiden ulkopuolella Miamissa. Sarjaa esitettiin Yhdysvalloissa vuodesta 2003 vuoteen 2010. Suomessa Muodon vuoksi sai ensi-iltansa MTV3-kanavalla 20. syyskuuta 2004. Pääosassa on Christianin ja Seanin plastiikkakirurgiklinikka McNamara/Troy. Sarja on voittanut muun muassa Emmyn ja Golden Globen ja saanut ylistystä kriitikoilta. Kuudenteen tuotantokauteen 2009–2010 päättynyttä sarjaa tehtiin yhteensä sata jaksoa.

Päähenkilöt 

Sean McNamara (Dylan Walsh)
 McNamara on keski-ikäinen plastiikkakirurgi, joka oli sarjan alussa naimisissa Julian kanssa, mutta pari erosi. Heillä on kaksi lasta; tytär nimeltä Annie ja vammaisena syntynyt poika nimeltä Conor. Hän kasvatti myös Christianin pojan Mattin, luullen tätä omaksi pojakseen. Hän työskentelee yhdessä parhaan ystävänsä Christianin kanssa McNamara/Troy-nimisessä plastiikkakirurgiklinikalla. 

Christian Troy (Julian McMahon)
 Troy on miamilainen playboy, Seanin paras ystävä ja yhtiökumppani. Hän on Mattin biologinen isä. Hän meni melkein naimisiin Kimberin kanssa. 

Julia McNamara (Joely Richardson)
 Julia McNamara oli Seanin vaimo 17 vuoden ajan sekä Mattin ja Annien äiti. Hän keskeytti opinnot lääketieteellisessä lasten saamisen takia. Hän johti De La Mer hoitolaa. 3. tuotantokauden lopussa selvisi, että Julia on taas raskaana.

Matt McNamara (John Hensley)
 Matt on teini-ikäinen poika, jolla on pahoja henkisiä ongelmia. Christian on hänen biologinen isänsä.

Liz Cruz  (Roma Maffia) (2004–)
 Liz Cruz on nukutuslääkäri Christianin ja Seanin praktiikassa. Hän työskentelee myös yleislääkärinä De La Mer -hoitolassa.

Kimber Henry (Kelly Carlson)
 Kimber on Christianin on/off-tyttöystävä. Christian oli kihloissa Kimberin kanssa, mutta pari ei koskaan ehtinyt naimisiin asti. Kimber on ollut malli, pornonäyttelijä ja pornotuottaja. Kimber seurusteli myös Seanin kanssa ja meni Mattin kanssa naimisiin 4. tuotantokaudella.

 Gina Russo (Jessalyn Gilsig)
 Gina on seksiaddikti, jolla on yksi lapsi, Wilber. Gina on HIV-positiivinen. Hän seurusteli aikanaan Christianin kanssa. Hän myös johti Julian kanssa De La Mer -hoitolaa.

Viiltäjä 
Viiltäjä (The Carver) piinasi sarjan 3. tuotantokaudella sekä miamilaisia asukkaita että sarjan päähenkilöitä. Viiltäjän arvoitus paljastui kauden lopulla. Hän viilsi ”hymyn” kauniiden ihmisten kasvoille ja kävi myös Christianin ja Seanin kimppuun. Viiltäjä oli Seanin ja Christianin entinen yhteistyökumppani Quentin Costa (Bruno Campos), joka toimi yhdessä sisarensa Kitin kanssa.

Aiheesta muualla 
 Virallinen sivusto 
 
 MTV3:n kotisivut sarjasta

Yhdysvaltalaiset draamasarjat
Yhdysvaltalaiset sairaalasarjat
Golden Globe -palkitut televisiosarjat
2000-vuosikymmenen televisiosarjat
2010-luvun televisiosarjat
FX:n televisio-ohjelmat
Itärintama

Itärintama voi tarkoittaa
 Itärintama (ensimmäinen maailmansota) - Saksan ja Venäjän keisarikuntien välisiä sotatoimia ensimmäisessä maailmansodassa
 Itärintama (toinen maailmansota) - Natsi-Saksan ja Neuvostoliiton välisiä sotatoimia toisessa maailmansodassa
Whistler

Whistler on noin 9 500 asukkaan kunta Brittiläisen Kolumbian provinssissa Kanadassa, Rannikkovuorten välittömässä läheisyydessä.

Whistler on hyvin suosittu lomakohde. Vuosittain noin kaksi miljoonaa turistia vierailee kunnassa, lähinnä kunnassa sijaitsevan Whistler Blackcomb -talviurheilukeskuksen laskettelurinteiden ja pyöräilyreittien vuoksi.

Whistler myös toimi osittain vuoden 2010 Vancouverin talviolympialaisten kilpailupaikkana. Whistler Olympic Park -talviurheilukeskuksessa järjestettiin pohjoismaiset hiihtolajit sekä ampuma- ja alppihiihto, Whistler Sliding Centressä puolestaan kelkkailulajit: ratti-, ohjas- ja skeletonkelkkailu.

Aiheesta muualla 

 Whistlerin viralliset sivut 
 Whistlerin matkailusivut
 British Columbia Regional Districts, Municipalities, Corporate Name, Date of Incorporation and Postal Address (XLS) British Columbia Ministry of Communities, Sport and Cultural Development
Ercolano

Ercolano on kunta Italiassa, Napolin kaakkoispuolella Campaniassa. Kunta on perustettu lähelle Vesuviuksen purkauksessa tuhoutunutta Herculaneumin kaupunkia, mistä nykyinen kunta on myös saanut nimensä vuonna 1969. Tätä ennen se tunnettiin nimellä Resina.

Lähteet

Aiheesta muualla 

Napolin metropolikaupungin kunnat
Campanian kaupungit
Valaistus

Valaistus käsittää keinotekoiset valonlähteet kuten lamput, ledit ja sisätiloihin tulevan päivänvalon. Päivänvaloa käytetään usein pääasiallisena valonlähteenä päivisin.

Valaistukseen kuluu merkittävä osa maailman energiantuotannosta. Keinotekoinen valaistus toteutetaan nykyään yleisimmin sähköllä. Aiemmin siihen on käytetty kaasua, öljyä ja kynttilöitä, jotka yhä ovat käytössä joissain tilanteissa. Suomessa päre oli maaseudulla yleinen valaistusneuvo aina 1800-luvun lopulle saakka. Oikeanlaisella valaistuksella voidaan parantaa työtehoa tai luoda tunnelmaa. Sisävalaistus on olennainen osa sisustusta. Valaistus voidaan luokitella käyttötarkoituksen mukaan joko yleis-, kohde- tai työvalaistukseksi.

Sähkövalaistus

Päivänvalovalaistus

Valaisimet 
Valaisimia on saatavilla moniin eri tarkoituksiin ja tyyleihin. Jotkut ovat hyvin pelkistettyjä ja yksinkertaisia, kun taas toiset ovat jo itsessään taideteoksia. Valaisimissa voidaan käyttää lähes mitä tahansa materiaaleja, kunhan ne ovat lämmön kestäviä ja täyttävät turvallisuusmääräykset.

Valaistustyyppejä 

 Työvalaistus on tarkoitettu esimerkiksi lukemiseen tai materiaalien tutkimiseen, ja edellyttää noin 1 500 luksin voimakkuutta.
 Korostava valaistus on pääasiassa tarkoitettu sisustukseen, ja sen tarkoituksena on valaista kuvia, kasveja tai muita sisustuksen elementtejä.
 Yleisvalaistus on yleensä sijoitettu kattoon ja sen tarkoituksena on luoda tilaan riittävä valaistus normaaleihin toimiin.

Katso myös 
 Lamppu
 Katuvalo
 Spektri
 Valaistusvoimakkuus
 Kaamosmasennus
 Valosaaste
 Li-Fi

Lähteet

Aiheesta muualla

Suomeksi 
Lampputieto: puolueetonta, luotettavaa ja ajankohtaista tietoa lampuista ja valaistuksesta.
Kodin valaistus stek.fi: tietoa valaistuksesta.

Englanniksi
 Lighting Research Center @ Rensselaer Polytechnic Institute
 American Lighting Association
 Professor Peter Boyce looks at the effects of poor lighting
 LED vs CFL Bulbs: Color Temp, light spectrum, and more.

Seulonnan keskeiset artikkelit
Erieye

Erieye on lentokoneeseen sijoitettava ruotsalaisen Saab Electronic Defence Systemsin (aiemmin Ericsson Microwave Systems) kehittämä ilmavalvontatutka (). Se käyttää sähköisesti skannaavaa antenniteknologiaa ( AESA). Järjestelmän alustana on käytetty Saab 340, Saab 2000 ja Embraer ERJ 145-koneita (Embraer R-99). 

Tutka mahdollistaa 300 asteen peiton ja 450 kilometrin kantaman.

Saab on tarjonnut Suomelle kahta Erieye-järjestelmää jos Suomi valitsee uudeksi hävittäjämalliksi ruotsalaisen Jas Gripenin. Kyseessä olisi kuitenkin vain tutkajärjestelmä. Sitä kantava kone ei kuulu tarjoukseen.

Käyttäjät

Ruotsi: 4 konetta. Alustana Saab 340
Brasilia: 5 konetta. Alustana Embraer R-99A
Meksiko: 1 kone. Embraer R-99A
Kreikka: 4 konetta Embraer R-99A
Pakistan on tilannut 5 Saab 2000-koneeseen pohjautuvaa konetta.
Thaimaa on tilannut yhden koneen (Saab 340). Lisäksi optio toiseen koneeseen
Yhdistyneet arabiemiirikunnat on tilannut kaksi konetta.

Myös mm. Saudi-Arabia on ilmaissut kiinnostuksensa järjestelmää kohtaan.

Aiheesta muualla 
S 100B Argus 

Tiedustelukoneet